กฎกระทรวงการแจ้งเพิ่มจำนวน เปลี่ยน หรือเปลี่ยนแปลงเครื่องจักร และเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ สำหรับโรงงานจำพวกที่ 3 พ.ศ. 2563
วันที่ประกาศ: 2021-01-07

content: กฎกระทรวง การแจ้งเพิ่มจำนวน เปลี่ยน หรือเปลี่ยนแปลงเครื่องจักร และเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ สำหรับโรงงานจำพวกที่ ๓ พ.ศ. ๒๕๖๓
content: อาศัยอำนาจตามความในมาตรา ๖ วรรคหนึ่ง และมาตรา ๑๙ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ผู้รับใบอนุญาตซึ่งประสงค์จะเพิ่มจำนวน เปลี่ยน หรือเปลี่ยนแปลงเครื่องจักร หรือเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ตามมาตรา ๑๙ ให้แจ้งเป็นหนังสือต่อพนักงานเจ้าหน้าที่ภายในสามสิบวันนับแต่วันที่มีการดำเนินการ พร้อมด้วยข้อมูล เอกสาร หรือหลักฐาน ดังต่อไปนี้ (๑)
sectionNo: 1
content: แผนผังแสดงสิ่งปลูกสร้างภายในบริเวณโรงงานที่ถูกต้องตามมาตราส่วน (๒) แบบแปลนแสดงการเพิ่มเนื้อที่อาคารโรงงานหรือการก่อสร้างอาคารโรงงานที่เพิ่มขึ้นที่ถูกต้องตามมาตราส่วน (๓) แผนผังแสดงการติดตั้งเครื่องจักรที่ถูกต้องตามมาตราส่วน พร้อมด้วยรายละเอียดเครื่องจักร การเพิ่มจำนวน เปลี่ยน
sectionNo: 1
content: หรือเปลี่ยนแปลงเครื่องจักร หรือเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ตามวรรคหนึ่ง ต้องเป็นไปตามหลักเกณฑ์และวิธีการที่รัฐมนตรีประกาศกำหนดตามมาตรา ๑๙ วรรคสอง
sectionNo: 2
content: ข้อ ๒ ภายในเจ็ดวันนับแต่วันที่ได้รับแจ้ง หากพนักงานเจ้าหน้าที่เห็นว่าการแจ้ง หรือข้อมูล เอกสาร หรือหลักฐานตามข้อ ๑ ไม่ถูกต้องหรือยังขาดข้อมูล เอกสาร หรือหลักฐานใด ให้พนักงานเจ้าหน้าที่บันทึกความบกพร่องนั้นไว้และแจ้งให้ผู้แจ้งดำเนินการแก้ไขให้แล้วเสร็จภายในระยะเวลาที่กำหนด
sectionNo: 2
content: ในกรณีที่การแจ้งมิได้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรมหรือสำนักงานอุตสาหกรรมจังหวัด ให้พนักงานเจ้าหน้าที่และผู้แจ้งลงนามไว้ในบันทึกนั้นด้วย ในกรณีที่ผู้แจ้งไม่ดำเนินการตามที่พนักงานเจ้าหน้าที่ได้แจ้งตามวรรคหนึ่ง
sectionNo: 2
content: ให้ถือว่าผู้แจ้งไม่ประสงค์จะดำเนินการต่อไป และให้พนักงานเจ้าหน้าที่จำหน่ายเรื่องออกจากสารบบ เมื่อพนักงานเจ้าหน้าที่ได้รับแจ้งพร้อมด้วยข้อมูล เอกสาร หรือหลักฐานถูกต้องและครบถ้วน และเป็นไปตามหลักเกณฑ์และวิธีการที่รัฐมนตรีประกาศกำหนดตามมาตรา ๑๙ วรรคสอง แล้ว
sectionNo: 2
content: ให้แจ้งผู้แจ้งมาชำระค่าธรรมเนียมภายในเจ็ดวันนับแต่วันที่ได้รับแจ้ง และเมื่อผู้แจ้งชำระค่าธรรมเนียมแล้ว ให้พนักงานเจ้าหน้าที่ออกหนังสือรับแจ้งการเพิ่มจำนวน เปลี่ยน หรือเปลี่ยนแปลงเครื่องจักร หรือเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ตามมาตรา ๑๙
sectionNo: 2
content: แก่ผู้แจ้งไว้เป็นหลักฐานภายในสามวันนับแต่วันที่ได้รับชำระค่าธรรมเนียม ในกรณีที่พนักงานเจ้าหน้าที่ตรวจสอบข้อมูล เอกสาร หรือหลักฐานตามข้อ ๑ แล้ว เห็นว่า มิใช่กรณีการเพิ่มจำนวน เปลี่ยน หรือเปลี่ยนแปลงเครื่องจักร หรือเพิ่มเนื้อที่อาคารโรงงานหรือก่อสร้างอาคารโรงงานเพิ่มขึ้นใหม่ตามมาตรา ๑๙
sectionNo: 2
content: ให้มีคำสั่งไม่รับแจ้ง พร้อมทั้งแจ้งเหตุผลและสิทธิในการอุทธรณ์ให้ผู้แจ้งทราบด้วย
sectionNo: 3
content: ข้อ ๓ การแจ้ง การชำระค่าธรรมเนียม และการออกหนังสือรับแจ้งตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรมหรือสำนักงานอุตสาหกรรมจังหวัดเป็นหลัก
sectionNo: 3
content: ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ สถานที่ ดังต่อไปนี้ (๑) โรงงานในเขตกรุงเทพมหานคร ให้กระทำ ณ กรมโรงงานอุตสาหกรรม (๒) โรงงานในเขตจังหวัดอื่น ให้กระทำ ณ สำนักงานอุตสาหกรรมจังหวัด
content: ให้ไว้ ณ วันที่ ๒๒ ธันวาคม พ.ศ. ๒๕๖๓ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ บัญญัติให้การแจ้งเพิ่มจำนวน เปลี่ยน หรือเปลี่ยนแปลงเครื่องจักรที่ใช้ในการผลิต เครื่องจักรที่ใช้เป็นเครื่องต้นกำลัง
content: เครื่องจักรที่เกี่ยวข้องกับการบำบัดมลพิษหรือมาตรการป้องกันหรือลดเหตุเดือดร้อนรำคาญ หรือพลังงานของเครื่องจักรเป็นอย่างอื่น หรือเพิ่มเนื้อที่อาคารโรงงาน หรือก่อสร้างอาคารโรงงานเพิ่มขึ้นใหม่เพื่อประโยชน์แก่กิจการของโรงงานนั้นโดยตรง เป็นไปตามหลักเกณฑ์และวิธีการที่กำหนดในกฎกระทรวง
content: จึงจำเป็นต้องออกกฎกระทรวงนี้